Санатбаев Раатбек Калыбекович

Санатбаев Раатбек Калыбекович - (7 май 1969-ж, Ош шаары - 8 январь 2006-ж, Бишкек) - Грек-рим күрөшү боюнча Кыргызстандык балбан. Азиянын эки жолку чемпиону ( 1999,2000), Дүйнө чемпиондугунун коло байге ээси (1999).

 Өмүр баяны 
Кыргыз Республикасынын спортко эмгек сиңирген чебери. Бишкектеги спорт мектебин, Кыргыз - Орус (Словян) эл аралык университетин бүтүргөн. Кыргызстандын грек-рим күрөшү боюнча 10 жолку чемпиону. Эл аралык мелдештерге, дүйнөлүк биринчиликтерге катышып, белгилүү орундарды ээлеген. 1994-жылы Хиросимада өткөн 12 - Азия оюндарында, ошондой эле 1995-жылы Филиппинде өткөн Азия чемпионатында күмүш медалга татылган. 1996-жылы 26 - олимпиялык оюндарга катышып, 8чи - орунду ээлеген. 1994-1999- жылдары Дүйнөлүк күрөш федерациясынын жыйынтыгы боюнча күрөш бонча дүйнөдөгү мыкты 10 спортчунун алдыңкысы. 2000 - жылы Сеулда өткөн Азия чемпионатында алтын медалга ээ болуп,          грек-рим күрөшү боюнча 20 кылымдын эң мыкты балбаны болуп аталган.

2005 - жылы сентябрда Кыргызстандын Улуттук олимпиада башчысы (Баяман Эркинбаев) өлтүрүлгөндөн кийин, Раатбек Санатбаев бул кызматка талапкерлердин бири болду. Бирок 8-январь 2006-жылы Бишкекте атып өлтүрүлгөн.                          Сөөгү Ала-Арча көрүстөнүнө коюлган.

Анын ысмы Жалал-Абад шаарындагы № 9 мектепке берилген. 17-октябрь 2009-жылы Жалал-Абад шаарындагы атайын балдар-өспүрүмдөрдүн олимпиядалык резерв мектебинин аймагына спортчунун досторунун каражатына Санатбаевге эстелик тургузулган.